**RONDELUL UNUI TRECATOR**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

RONDELUL UNUI TRECĂTOR

Bătrâne, nu mă condamna,

Sunt tânăr numai trecător.

Nici eu nu sunt nemuritor

Şi poţi pleca în urma mea.

E doar un gând înşelător

Cel iscodit de mintea ta.

Bătrâne, nu mă condamna,

Sunt tânăr numai trecător.

Şi dacă mă iubeşte ea,

Dacă de mine îi e dor,

E semn că nu mai sunt dator

Acestei lumi de mucava.

Bătrâne, nu mă condamna,

Sunt tânăr numai trecător.